ont
Cond zij allen lieden dat laureys druys woenen te meldert
heeft genomen en bekende genomen te hebben van henrico
steyman alse pcurenr der fabriken van ste mychiels te
loeven inden name en van weghen der selver fabriken
te mdert gelegen
de lande hier na bescreven der vors fabriken toebehoiren
Te weten ierst een boender lands gelegen te meldert opten
boven houd hem
tuschen de lande sgoidshuys vanden pcke aen beiden zijden
It i dachmail lands gelegen opt gaetvelt tuschen de goede
svors goidshuys van pcke en henricks druys It dach
lands gelegen dair by tuschen de goede svoirs goidshuys
en sheilichs gheests van meldert It i dachmail lants
gelegen boven den wijngairt geldolfs vander varent tuschen
de goede svoirs goidshuys en alijten sbeckers It tderdel
van eenen boende lands gelegen boven overhem aen den wech
gaende van meldert te bevekem uut tusschen de goede goirds
wilen roelofs aen beiden zijden It boender min xxv roeden
lands gelegen opten butte tuschen hondshem ende meldert
tuschen de goede svors wilen goirds en der beghijnen van
loeven It xxv roeden lands gelegen opte vloetgrecht neven
spapen beemt tuschen de goede svoirs goidshuys en claes
de kersmake Te houden te hebben ende te wynnen van
halfmerte naistcomen eenen tmijn van lestleden eenen tmijn
van tweelf jairen lang deen na dander zond middel volgen
Elcx jairs daenbynnen voer en om vier en eenen halven
zacken corens goede en payabels met wanne en veden wel
bereidt der maten van loeven en pacht van meldert tste
andriesmisse apostels te betalen en te loeven te leven dairt
den vors pcur best gelieven sal alle jaire den vors tmijn
duende quob ass Ende es hier inne ondersproken
ende bevorwt dat de vors wyn jairlicx den voirs tmijn
duende betalen zal zonder afslach vanden vors pachte
allen den tsijs en comer uuten vors goeden gaende alsoe
dat dairaf der vors fabriken gheen schade en come
ende de voirs lande wel ende loflic wynnen werven en
mesten gelijc reengenoten boven ende beneden en de